Diari Oficial de la Generalitat Valenciana


Sumari del DOGV 7075, del 25-07-2013 (2013/7816)

RESOLUCIÓ de 12 de juliol de 2013, del conseller d'hisenda i administració pública, per la qual s'autoritza una minoració de crèdit, per menors ingressos, per import d'un milió dos-cents huitanta-cinc mil sis-cents noranta-set euros (1.285.697,00 euros), i un reajustament de la dotació de determinades línies de subvenció, capítol IV, Transferències Corrents (expedient 31.007/13).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7816


Data del document
:   12-07-2013

Organisme emissor
:   Servei Valencià d'Ocupació i Formació

Tipus de document
:   Resolució

Correcció d'errades

 Descriptors 

:   * Servei Valencià d'Ocupació i Formació

RESOLUCIÓ de 12 de juliol de 2013, del conseller d'hisenda i administració pública, per la qual s'autoritza una minoració de crèdit, per menors ingressos, per import d'un milió dos-cents huitanta-cinc mil sis-cents noranta-set euros (1.285.697,00 euros), i un reajustament de la dotació de determinades línies de subvenció, capítol IV, Transferències Corrents (expedient 31.007/13). [2013/7816]  
Per la Llei 11/2012, de 27 de desembre, de Pressupostos de la Generalitat per a l'any 2013, es va aprovar el pressupost del SERVEF, part de la finançament del qual prové del Ministeri d'Ocupació i Seguretat Social, a través del Servici Públic d'Ocupació Estatal.  
En l'elaboració del projecte de pressupost del SERVEF per a l'any 2013, es va seguir el criteri d'estimar la quantia d'estos fons per un import semblant a l'assignat per a l'exercici 2012, i s'hi va consignar, basant-se en esta premissa, una dotació inicial de 23.259.891,00 euros.  
  
Amb data 11 d'abril de 2013, el secretari permanent de la Conferència Sectorial d'Ocupació i Assumptes Laborals expedix un certificat sobre l'acord de distribució de fons en matèria laboral, dels pressupostos generals de l'Estat, per a la seua gestió per les comunitats autònomes amb competències assumides, segons el qual se li assignen a la Comunitat Valenciana 375.241.806,00 euros, dels quals 27.947.963,00 seran gestionats pel Servici Valencià d'Ocupació i Formació durant este exercici, segons s'indica en l'annex.  
Com a conseqüència d'això, i a fi d'unificar les ajudes de foment d'ocupació per a emprenedors de qualsevol edat, el secretari autonòmic d'Economia i Ocupació i director general del SERVEF, proposa minorar el pressupost d'ingressos, ajustar les dotacions de les línies de subvenció, capítol IV, Transferències Corrents, del subprograma 322.51, Foment d'Ocupació, incrementant les destinades al foment d'ocupació per a emprenedors, a l'ocupació pública i al desenrotllament local, a la qualitat en l'ocupació per a col·lectius amb especials dificultats, i al crèdit en el capítol II, Compra de Béns Corrents i Gastos de Funcionament, del subprograma 322.54, Inserció Laboral.  
  
Per tot allò adés exposat, vist l'informe favorable de la Intervenció Delegada en el SERVEF, de data 24 de juny de 2013, i tenint en compte el que disposen els articles 32 i 37 de la Llei d'Hisenda Pública de la Generalitat Valenciana; els articles 18 i 20 de la Llei 11/2012, de 27 de desembre, de Pressupostos de la Generalitat per a l'exercici 2013; el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF; i l'Orde de la Conselleria d'Economia, Hisenda i Ocupació, de 22 de març de 2005, per la qual es regula el procediment de gestió del pressupost de la Generalitat, resolc:  
  
  
Primer  
Minorar el pressupost d'ingressos del SERVEF en l'aplicació pressupostària i per l'import que s'hi detalla:  
  
39.77.12.2014.9625.65775 1.285.697,00 €  
  
Segon  
Minorar el crèdit de l'aplicació pressupostària i per l'import que s'hi indica :  
37.62.04.2702.10128.2 1.303.415,00 €  
  
Tercer  
Incrementar el crèdit de l'aplicació pressupostària i per l'import que es detalla:  
13.72.03.8285.30527.9 17.718,00 €  
  
  
  
Quart  
Modificar l'annex de Transferències Corrents del subprograma pressupostari 322.51, Foment d'Ocupació, pels imports i en les línies de subvenció que es relacionen:  
  
Aplicació   
pressupostària Codi / Denominació Disminucions Augments  
  
34.67.153.32.6 T0212 Foment d'ocupació emprenedors   
1.825.200,00 €  
47.49.349.23.8 T2240 Ocupació amb discapacitat 3.500.000,00 €   
99.75.597.97.0 T2941 Ocupació públic i desenrotllament local 1.229.400,00 €  
10.55.814.77.0 T7951 Qualitat en l'ocupació col·lectiva amb dificultats 1.503.985,00 €  
23.56.570.40.2 T7954 Pla d'ocupació jove  
 2.362.000,00 €   
  
  
  
València, 12 de juliol 2013.- El conseller d'Hisenda I Administració Pública: Juan Carlos Moragues Ferrer.